เอกสารสอบราคาซื้อ เลขที่  2/2552
การจัดซื้อหินคลุก จำนวน 2,052 ลูกบาศก์เมตร
ตามประกาศองค์การบริหารส่วนตำบลเสาเภา ลงวันที่ 26 เดือน ธันวาคม พ.ศ. 2551






-----------------------------------------------

องค์การบริหารส่วนตำบล ซึ่งต่อไปนี้เรียกว่า “องค์การบริหารส่วนตำบล”      มีความประสงค์ที่ จะสอบราคาซื้อ
หินคลุก จำนวน 2,052 ลูกบาศก์เมตร  งบประมาณทั้งสิ้น 646,380.- บาท
ซึ่งพัสดุที่จะซื้อนี้ต้องเป็นของแท้  ของใหม่  ไม่เคยใช้งานมาก่อน  ไม่เป็นของเก่าเก็บ อยู่ในสภาพที่จะใช้งานได้

ทันที และมีคุณลักษณะเฉพาะตรงตามที่กำหนดไว้ในเอกสารสอบราคาฉบับนี้       โดยมีข้อแนะนำและข้อกำหนด ดังต่อไปนี้
1.  เอกสารแนบท้ายเอกสารสอบราคา
1.1 รายละเอียดคุณลักษณะเฉพาะ
1.2 แบบใบเสนอราคา
1.3 แบบสัญญาซื้อขาย
1.4 แบบหนังสือค้ำประกัน
2.  คุณสมบัติของผู้เสนอราคา
2.1 ผู้เสนอราคาต้องเป็นผู้มีอาชีพขายพัสดุที่สอบราคาซื้อ      และต้องเป็นตัวแทนจำหน่ายของบริษัทที่จำหน่าย 
โดยยื่นสำเนาหลักฐานเป็นตัวแทนจำหน่ายสิ่งของที่สอบราคาจากบริษัทที่จำหน่ายสิ่งของดังกล่าว และรับรองสำเนาถูกต้อง เสนอพร้อมใบเสนอราคา และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล
2.2 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน     ซึ่งอาจปฏิเสธไม่ยอมขึ้นศาลไทย เว้นแต่รัฐบาล
ของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
3.หลักฐานการเสนอราคา
ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้
3.1 สำเนาหนังสือรับรองการจดทะเบียนหุ้นส่วนบริษัทและสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง สำหรับผู้ประกอบการประเภทร้านค้าจะต้องมีสำเนาหนังสือจดทะเบียนพาณิชย์ และใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง
3.2 หนังสือมอบอำนาจซึ่งปิดอากรแสตมป์ตามกฎหมาย  ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
3.3 บัญชีรายการเอกสารทั้งหมดที่ได้ยื่นพร้อมกับซองสอบราคา   รวมทั้งรายการและจำนวนตัวอย่าง (ถ้ามี)
4.  การยื่นซองสอบราคา
4.1  ผู้เสนอราคาต้องยื่นเสนอราคาตามแบบที่กำหนดไว้เอกสารสอบราคานี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วนลงลายมือชื่อ ของผู้เสนอราคาให้ชัดเจนจำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ทุกแห่ง
4.2 ผู้เสนอราคาจะต้องเสนอราคาเป็นเงินบาท และเสนอราคาเพียงราคาเดียว   โดยเสนอราคารวมและหรือราคาต่อหน่วย 

และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้องทั้งนี้ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่มและภาษีอากรอื่น ค่าขนส่ง ค่าจดทะเบียน และค่าใช้จ่ายอื่น ๆ ทั้งปวงจนกระทั่งส่งมอบพัสดุให้
ราคาที่เสนอ จะต้องเสนอกำหนดยืนราคาไม่น้อยกว่า  60 วันนับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้
4.3 ผู้เสนอราคาจะต้องเสนอกำหนดเวลาส่งมอบพัสดุ ไม่เกิน  30 วัน นับถัดจากลงนามในสัญญาซื้อขาย 

4.4 ก่อนยื่นซองสอบราคา ผู้เสนอราคาควรตรวจดูรายละเอียด คุณลักษณะเฉพาะ ฯลฯ ให้ถี่ถ้วนและเข้าใจเอกสารสอบ
ราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา 

4.5 ผู้เสนอราคาจะต้องยื่นซองสอบราคาที่ปิดผนึกซองเรียบร้อย  จ่าหน้าซองถึงประธานคณะกรรมการเปิดซองสอบราคา 

โดยระบุไว้ที่หน้าซองว่า  “ใบเสนอราคาตามเอกสารสอบราคาเลขที่ 2/2552”   โดยยื่นตรงต่อองค์การบริหารส่วนตำบล ในวันที่ 

 15  เดือน มกราคม  พ.ศ. 2552   ระหว่างเวลา  10.30 น.   ถึง  11.00 น.     ณ ศูนย์ข้อมูลข่าวสารอำเภอสิชล      อำเภอสิชล     จังหวัดนครศรีธรรมราช      เมื่อพ้นกำหนดเวลายื่นซองสอบราคาแล้ว  จะไม่รับซองสอบราคาโดยเด็ดขาด และคณะกรรมการเปิดซองสอบราคาจะเปิดซองสอบราคา ในวันที่  15  เดือน มกราคม  พ.ศ. 2552    ตั้งแต่เวลา 11.10 น.  เป็นต้นไป

5. หลักเกณฑ์และสิทธิในการพิจารณาราคา
5.1   ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม
5.2  หากผู้เสนอราคารายใดมีคุณสมบัติไม่ถูกต้องตามข้อ 2. หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3. หรือยื่นซองสอบราคาไม่ถูกต้องตามข้อ 4. แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
5.3 องค์การบริหารส่วนตำบลสงวนสิทธิ์ไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้
(1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล
(2) ไม่กรอกชื่อนิติบุคคลหรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา
(3) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
(4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้
5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมี
สิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่ที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
5.5 องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ 

และอาจพิจารณาเลือกซื้อในจำนวน หรือขนาด หรือเฉพาะรายการหนึ่งรายการใดหรืออาจจะยกเลิกการสอบราคาโดยไม่พิจารณาจัดซื้อเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่า การเสนอราคากระทำไปโดยไม่สุจริต หรือมีการสมยอมกันในการเสนอราคา
6. การทำสัญญาซื้อขาย 

6.1  ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน   5  วันทำการของทางราชการ  นับแต่วันที่ทำ
ข้อตกลงซื้อ องค์การบริหารส่วนตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาก็ได้
6.2 ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน 5 วันทำการของทางราชการ หรือองค์การ
บริหารส่วนตำบลเห็นว่าไม่สมควรจัดทำข้อตกลงเป็นหนังสือ  ผู้ชนะการสอบราคาจะต้องทำสัญญาซื้อขายตามแบบสัญญา กับองค์การบริหารส่วนตำบลภายใน 7 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้าของราคาสิ่งของที่สอบราคาได้ให้องค์การบริหารส่วนตำบลยึดถือไว้ในขณะทำสัญญาโดยใช้หลักประกันอย่างหนึ่งอย่างใดดังต่อไปนี้
(1)  เงินสด
 (2)  เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ทำสัญญาหรือก่อนหน้านั้น   ไม่เกิน  3

                              วันทำการของทางราชการ
(3)  หนังสือค้ำประกันของธนาคารภายในประเทศ  
(4)  พันธบัตรรัฐบาลไทย
หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้ขาย) พ้นจากข้อผูกพันตามสัญญาซื้อขายแล้ว

7. อัตราค่าปรับ
ค่าปรับตามแบบสัญญาซื้อขาย ให้คิดในอัตราร้อยละ   0.10 ต่อวัน
8. การประกันความชำรุดบกพร่อง  

ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาซื้อขาย แล้วแต่กรณีจะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า......-.........ปี  นับถัดจากวันที่ผู้ซื้อรับมอบโดยผู้ขายต้องรับจัดการซ่อมแซมแก้ไขให้ใช้การได้ดังเดิมภายใน .......-..........วัน    นับถัดจากวันที่ได้รับแจ้งความชำรุดบกพร่อง
9. ข้อสงวนสิทธิในการเสนอราคาและอื่น ๆ 

9.1  เงินค่าพัสดุสำหรับการซื้อครั้งนี้ได้มาจาก   เงินรายได้ขององค์การบริหารส่วนตำบลเสาเภา

       การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าพัสดุจากงบประมาณแล้วเท่านั้น
9.2 เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้ขายและได้ตกลงซื้อสิ่งของตามสอบราคาซื้อแล้ว
 ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้
(1) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการ

พาณิชยนาวีภายใน 7 วัน นับตั้งแต่วันที่ผู้ขายสั่งหรือซื้อของจากต่างประเทศ     เว้นแต่เป็นที่ของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
(2) จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิ เช่นเดียวกับเรือไทยจากต่างประเทศ

มายังประเทศไทย เว้นแต่จะได้อนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐว่าการกระทรวงคมนาคมประกาศยกเว้นให้บรรทุกโดยเรืออื่น
(3) ในกรณีที่ไม่ปฏิบัติตาม (1) หรือ (2) ผู้ขายจะต้องรับผิดตามกฎหมายว่าด้วยการส่งเสริมการพาณิชย์นาวี
9.3 ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการ
กำหนดดังระบุไว้ในข้อ 6  องค์การบริหารส่วนตำบลพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
9.4 องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความ
เห็นของอัยการจังหวัดหรือสำนักงานอัยการสูงสุด (ถ้ามี)

องค์การบริหารส่วนตำบลเสาเภา
วันที่   26 เดือน ธันวาคม  พ.ศ. 2551

ประกาศองค์การบริหารส่วนตำบลเสาเภา
            เรื่อง   ประกาศสอบราคาซื้อหินคลุก จำนวน 2,052 ลูกบาศก์เมตร
           ………………………………………………………...


ด้วยองค์การบริหารส่วนตำบลเสาเภา     อำเภอสิชล     จังหวัดนครศรีธรรมราช    มีความประสงค์จะสอบราคาซื้อ
หินคลุก จำนวน 2,052 ลูกบาศก์เมตร  งบประมาณทั้งสิ้น  646,380.-  บาท

ผู้มีสิทธิเสนอราคาจะต้องเป็นผู้มีอาชีพขายสิ่งของที่สอบราคาซื้อดังกล่าว     และต้องไม่เป็นผู้ถูกแจ้งเวียนชื่อผู้ทิ้ง
งานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

กำหนดยื่นซองสอบราคาในวันที่   15   เดือน มกราคม  พ.ศ.  2552    ระหว่างเวลา 10.30 น.  ถึง  11.00 น.   ณ ศูนย์ข้อมูลข่าวสารอำเภอสิชล   อำเภอสิชล  จังหวัดนครศรีธรรมราช  และกำหนดเปิดซองสอบราคา ในวันที่  15  เดือน  มกราคม  พ.ศ. 2552    ตั้งแต่เวลา  11.10 น.  เป็นต้นไป


ผู้สนใจติดต่อขอซื้อเอกสารสอบราคาในราคาชุดละ 2,000.- บาท ได้ที่องค์การบริหารส่วนตำบลเสาเภา  ระหว่างวันที่ 29 เดือน ธันวาคม  พ.ศ. 2551 ถึงวันที่  14 เดือน มกราคม พ.ศ. 2552  หรือสอบถามทางโทรศัพท์หมายเลข  075-367025 #11   ในวันและเวลาราชการ 


ประกาศ ณ วันที่ 26  เดือน ธันวาคม  พ.ศ. 2551
ลงชื่อ.............……………………………..........……

                                                                       (นายอำพร     ยอดผกา)

                                                                                                           นายกองค์การบริหารส่วนตำบลเสาเภา

หมายเหตุ  องค์การบริหารส่วนตำบลเสาเภา  จะทำสัญญาซื้อขายก็ต่อเมื่อมีงบประมาณเพียงพอ      
